ગાર્ડન ડિપાર્ટમેન્ટે અને વૉર્ડ-નંબર ૧૩૨ના ભારતીય જનતા પાર્ટીના નગરસેવક પરાગ શાહની જાગરૂક નાગરિકોની ટીમના કાર્યકરોએ અશ્લીલ હરકતો કરતા ટીનેજરો અને અડ્ડો જમાવીને બેસતા ચરસીઓને રોકવા માટે મે મહિનાની શરૂઆતમાં ઘાટકોપર-ઈસ્ટ વિસ્તારનાં દરેક ગાર્ડનમાં પોસ્ટરો લગાડીને સૂચના આપવામાં આવી છે કે અહીં અશ્લીલ હરકતો અને દારૂ અથવા સિગારેટ પીવા પર પ્રતિબંધ છે. જો કોઈ આવી હરકતો કરતાં ઝડપાઈ જશે તો તેના પર સ્થાનિક પોલીસ દંડાત્મક કાર્યવાહી કરશે. એટલું જ નહીં, સંબંધિત પોલીસ-સ્ટેશન તરફથી આ ગાર્ડનની આસપાસ પૅટ્રોલિંગ પણ વધારી દેવામાં આવ્યું હતું. એની સાથે સ્થાનિક સામાજિક કાર્યકર હરેશ અવલાણીની ટીમ આ ગાર્ડનોમાં આવી હરકતો ન થાય એના માટે સવાર-સાંજ ધ્યાન પણ રાખવા લાગી છે.